মহিষকুন্ডি মাধ্যমিক বিদ্যালয়ের সামনের রাস্তা
মহিষকুন্ডি কলেজ রোড
**মহিষকুন্ডি**, **মহিষকুণ্ডি** বা **মহিষকুণ্ডী** বাংলাদেশের কুষ্টিয়া জেলার দৌলতপুর উপজেলার পদ্মা নদীর তীরবর্তী একটি গ্রাম।

ভৌগোলিক অবস্থান
---------------

মহিষকুন্ডি বাংলাদেশের পশ্চিমাঞ্চলের খুলনা বিভাগের অন্তর্গত কুষ্টিয়া জেলার দৌলতপুর উপজেলার সীমান্তবর্তী একটি প্রশাসনিক ও রাজনৈতিক গুরুত্বসম্পন্ন অঞ্চল। ব্রিটিশ শাসন আমলে তখনকার সময় মহিষকুন্ডি বাজারের নিকট বর্তমানে (মহিষকুন্ডি বাজার জামে মসজিদ) একটি নীলকুঠি স্থাপিত হয়েছিলো। ১৮০০ সালের দিকে এটি প্রতিষ্ঠিত হয়। উত্তরে রামকৃষ্ণপুর ইউনিয়নের মধুগড়ি মৌজা ও পদ্মা নদী, দক্ষিণে প্রাগপুর, পূর্বে মথুরাপুর ও পশ্চিমে ভারত সীমান্ত। বাজারের মাঝ বরাবর দিয়ে গেছে কুষ্টিয়া-মহিষকুন্ডি প্রধান সড়ক। যেটি এই এলাকার প্রাধান সড়ক হিসেবে পরিচিত।

মহিষকুন্ডির উত্তরে প্রবাহিত পদ্মা নদী

প্রশাসনিক এলাকাসমূহ
-------------------

মহিষকুন্ডি গ্রামের মানচিত্র
মহিষকুন্ডি গ্রাম প্রাশাসনিকভাবে দুটি ইউনিয়নের অন্তর্ভুক্ত। মহিষকুন্ডির উত্তর অংশ রামকৃষ্ণপুর এবং দক্ষিণ অংশ প্রাগপুর ইউনিয়নের অন্তর্ভুক্ত। তবে প্রাগপুরেই বৃহত্তর অংশ বিদ্যমান। রামকৃষ্ণপুরের অংশটি চর মহিষকুন্ডি এবং প্রাগপুর অংশ মহিষকুন্ডি মৌজার অন্তর্ভুক্ত।
বর্তমানে গ্রামটি পাকুড়িয়া, জামালপুর, জয়পুর, মাদাপুর এবং আশেপাশের কয়েকটি গ্রামের মূল বাজার হিসেবেও পরিচিত।

নামকরণ
------

মহিষকুন্ডি গ্রামের নামকরণ নিয়ে অনেক মজার মজার গল্প ছড়িয়ে আছে লোকমুখে। সবথেকে প্রচলিত গল্পটা একদম সাধারণ। এখানে নাকি অনেক মহিষ থাকতো সে কারনেই এই গ্রামের নাম মহিষকুন্ডি। অনেকে নীলকুঠি থেকে নামকরণের সূত্র খোজার চেষ্টা করেন। আরও অনেক গল্প ছড়িয়ে আছে। তবে সবথেকে সাম্প্রতিক ও প্রাসঙ্গিক মতবাদটি একটু অন্যরকম। মহিষকুন্ডি এর আদি নাম **মহিষকুণ্ডী**। বাংলা অভিধান অনুসারে **কুণ্ডী** শব্দের অর্থ **পানি রাখার স্থান**। **মহিষকুণ্ডী** শব্দের অর্থ মহিষকে পানি খাওয়ানোর বা গা ধোয়ানোর স্থান। ধারণা করা হয় পদ্মা নদীর একটি বিশেষ এলাকাকে বা মহিষকুন্ডিতে অবস্থিত বর্তমান বিলকে **মহিষকুণ্ডী** বলা হতো। **মহিষকুণ্ডী**-এর সবথেকে কাছের গ্রামের নাম **মহিষকুণ্ডী গ্রাম** নামে পরিচিতি পায়। যা কালক্রমে মহিষকুন্ডি-তে পরিণত হয়।

ইতিহাস
------

ঠিক কবে নাগাদ মহিষকুন্ডিতে মানুষের বসবাস শুরু হয় সে সম্মন্ধে খুব বেশি কিছু জানা যায়নি। তবে এর নামকরন থেকে ধারণা করা হয় মধ্যযুগ থেকেই এখানে মানুষের যাতায়াত রয়েছে। ১৮০০ সালের দিকে এখানে একটি নীলকুঠি স্থাপন করে ব্রিটিশ সরকার। বর্তমান যেখানে মহিষকুন্ডি বাজার জামে মসজিদ রয়েছে। এই নীলকুঠি মহিষকুন্ডির টিকে থাকা সবথেকে প্রাচিন স্থাপনা। 

বাঙালি হিন্দুরা মহিষকুন্ডির আদি বাসিন্দা। দেশভাগ ও তার পরবর্তী বিভিন্ন সময়ে ভারত থেকে আসা মুসলমান রিফিউজিরা এখানে বসতি গড়তে থাকে। হিন্দুরা ভারতে পাড়ি দিতে থাকে। ফলে মুসলমান সম্প্রদায় সংখ্যাগরিষ্ঠতা লাভ করে। এই অঞ্চলে পদ্মার ভাঙন শুরু হলে ক্ষতিগ্রস্ত মানুষেরা এখানে বসতি গড়তে থাকে। তখন থেকে এটি একটি ঘনবসতিপূর্ণ অঞ্চলে পরিনত হয়। এছাড়াও ব্রিটিশ আমলে স্বল্পসংখ্যক বাগদি সম্প্রদায় এখানে বসতি গড়ে তোলে। তারা সাধারণত মহিষকুন্ডি মাধ্যমিক বিদ্যালয়ের আশেপাশে থাকতো। দেশভাগের সময় তারা ভারত চলে যায়।

অল্প কিছু দোকান নিয়ে মহিষকুন্ডি বাজারের যাত্রা শুরু হয়। মহিষকুন্ডি সরকারি প্রাথমিক বিদ্যালয় (স্থাপিত-১৯১৭), মহিষকুন্ডি মাধ্যমিক বিদ্যালয় (স্থাপিত-১৯৬৩ ) ও মহিষকুন্ডি কলেজ (স্থাপিত-১৯৯৯) প্রতিষ্ঠিত হয়। এছাড়াও বর্তমানে ২ টা মাদ্রাসা, ৮ টা মসজিদ,২ টা ঈদগাহ, ৩ টা কবরস্থান, ২ টি বিজিবি ক্যাম্প আছে । এখানেই ইউনিয়ন ভূমি অফিস অবস্থিত।

যোগাযোগ ব্যবস্থা
----------------

প্রত্যাশিতভাবে জলাধার বেষ্টিত মহিষকুন্ডি গ্রামের প্রধান যানবাহন ছিলো নৌকা। কৃষক, জেলে থেকে শুরু করে সব পেশার মানুষ ছোটবড় বিভিন্ন ধরণের নৌকা ব্যাবহার করত। নদী পারাপারের জন্য বড় যাত্রী নৌকা দেখা যেতো ঘাটে। প্রতিটি বাড়িতে ডিঙ্গি নামক ছোট নৌকা থাকত বর্ষাকালে চলাচল ও গবাদিপশুর খাদ্য সংগ্রহের জন্য। চরের বালিকণা ও কর্দমাক্ত মাটিতে চলাচল ও পণ্য পরিবহনে মহিষ ও গরুর গাড়ি ব্যবহার করা হতো। 

সাম্প্রতিক সময়ে সড়ক যোগাযোগ উন্নত হওয়ার গণপরিবহনে সরাসরি জেলাশহর অথবা রাজধানীতে যাওয়া যায়। পণ্য পরিবহনের জন্য বিভিন্ন ধরণের ট্রাক ব্যবহার করা হয়। স্বল্প দূরত্বে যাতায়াতের জন্য ব্যাটারিচালিত ভ্যান,থ্রিহুইলার অটো, মাইক্রো কার ও সিএনজি চালিত যান ব্যবহার করা হয়। এসব গণপরিবহনের পাশাপাশি মোটরসাইকেল ও সাইকেল সমানভাবে জনপ্রিয়। 

**নদীসমূহঃ** পদ্মা নদী, মাথাভাঙ্গা নদী ।

**ডাকঘরঃ** মহিষকুন্ডি

**পোষ্টকোডঃ** ৭০৫২

জনসংখ্যার উপাত্ত
----------------




মহিষকুন্ডির জনসংখ্যা

  পূর্ব মহিষকুন্ডি (৫১.৭৮%)  মহিষকুন্ডি (৩৫.১৯%)  চর মহিষকুন্ডি (১৩.০৩%)

২০১১ সালের বাংলাদেশ আদমশুমারী অনুযায়ী মহিষকুন্ডির জনসংখ্যা ৭,৬৭৩ জন। পদ্মার ভাঙন,উন্নত জীবন যাপন ইত্যাদি কারণে গত এক দশকে এর জনসংখ্যা উল্লেখযোগ্য হারে বেড়ে গেছে। জনসংখ্যার প্রায় সবাই ইসলাম ধর্মাবলম্বী। 
কিছুসংখ্যক হিন্দু জনগোষ্ঠীও বাস করেন। তাদের সংখ্যা ৩০০-এর উপরে হবেনা।

অর্থনীতি
--------

আয়ের সিংহভাগ অংশ আসে কৃষি থেকে। এখানকার মানুষের প্রধান কৃষি হচ্ছে ধান। সারাবছরই তারা ধানের চাষ করে। এছাড়া একেক মৌসুমে একেক রকম ফসল তৈরি করে এ অঞ্চলের মানুষেরা। যেমন গম, আলু, রসুন, পিঁঁয়াজ, পাট, মরিচ ইত্যাদি। এখানে পেয়াজের মৌসুমে পেয়াজের পাইকারি বাজার বসে। মহিষকুন্ডি মাধ্যমিক বিদ্যালয় মাঠ প্রাঙ্গণে এই বাজার বসে। সেটি অনেক শ্রমিককে কর্মের সুযোগ করে দেয়।

পেয়াজ শুকচ্ছেন একজন শ্রমিক
আর দ্বিতীয়টি হচ্ছে ব্যবসা। অনেকে চাকুরিও করে থাকেন। মহিষকুন্ডি বাজারে সপ্তাহে দুইদিন সোমবার আর বৃহষ্পতিবার হাট বসে। হাটে নানা রকমের শাকসবজী,ফলমুল, মিষ্টি, খাদ্যদ্রব্য খুচরা ও পাইকারী ক্রয় বিক্রয় করা হয়।

  

**প্রধান ফল-ফলাদিঃ**  আম,জাম, কলা, কাঁঠাল, পেঁপে, লিচু, পেয়ারা, তাল,নারিকেল, 

**হোটেল/রেস্তোরাঃ** এখানে ৪ টা ভালো মানের হোটেল আছে। এখানে মোটামুটি খাওয়া-দাওয়া করা যায়। এছাড়া দধি, মিষ্টি, দৈ, সার্বক্ষনিক পাওয়া যায়।

**এনজিও:** ব্র্যাক, আশা, বেঙ্গল, গ্রামীণ ব্যাংক।

শিক্ষা
------

মহিষকুন্ডি তে প্রাতিষ্ঠানিক শিক্ষার চল শুরু হয় ব্রিটিশ আমল থেকে। ১৯১৭ সালে এই গ্রামে *মহিষকুন্ডি প্রাইমারি স্কুল* নামে একটি প্রাথমিক বিদ্যালয় স্থাপিত হয়। বিদ্যালয়টি এখন পর্যন্ত শিশুদের প্রাথমিক শিক্ষা দিয়ে চলেছে। ১৯৬৩ সালে প্রাথমিক বিদ্যালয়টির সামনে একটি মাধ্যমিক বিদ্যালয় স্থাপিত হয়। যার নাম মহিষকুন্ডি মাধ্যমিক বিদ্যালয়। ফলে গ্রামে শিক্ষিত মানুষের সংখ্যা বাড়তে থাকে। শিক্ষানুরাগী মহিষকুন্ডিবাসী উচ্চমাধ্যমিক শিক্ষার প্রয়োজনে ১৯৯৭ সালে একটি উচ্চমাধ্যমিক শিক্ষা প্রতিষ্ঠান মহিষকুন্ডি কলেজ স্থাপন করে। যেখানে পুরো রামকৃষ্ণপুর ইউনিয়ন এবং মহিষকুন্ডি অঞ্চলের ছেলেমেয়েরা উচ্চমাধ্যমিক শিক্ষা সম্পন্ন করে। ধর্মশিক্ষার জন্য এখানকার দারুল হাসানাত ক্বওমিয়া মাদ্রাসা প্রসিদ্ধ। লোকেরা দূর দূরান্ত থেকে ধর্মশিক্ষা লাভের জন্য এখানে ছুটে আসে। নারী শিক্ষার প্রসারে মহিষকুন্ডিতে আলাদা বিদ্যালয় ও মাদ্রাসা রয়েছে। বয়স্ক লোকেরা মকতব-মসজিদে অক্ষরজ্ঞান লাভ করেন।

  

* মহিষকুন্ডি সরকারি প্রাথমিক বিদ্যালয়
* মহিষকুন্ডি মাধ্যমিক বিদ্যালয়
* মহিষকুন্ডি কলেজ
* সবুজ-কলি কিন্ডার গার্ডেন স্কুল
* ফাতেমা ইউসুফ বালিকা বিদ্যালয়
* দারুল হাসনাত কওমিয়া মাদরাসা

মসজিদ সমূহ
----------

* মহিষকুন্ডি বাজার জামে মসজিদ
* মহিষকুন্ডি মাদ্রাসা জামে মসজিদ
* ত্রিমোহনী জামে মসজিদ
* মহিষকুন্ডি বালিকা বিদ্যালয় সংলগ্ন জামে মসজিদ
* ডাকপাড়া জামে মসজিদ
* ফাতেমাতুজ্জোহরা জামে মসজিদ
* কারিগর পাড়া জামে মসজিদ

চিকিৎসা
-------

এখানে ১টি ইউনিয়ন স্বাস্থ্য কমপ্লেক্স আছে। তাছাড়া আরো অন্যান্য ছোটবড় বেসরকারি ক্লিনিক-ডায়াগোনেস্টিক সেন্টার রয়েছে।

তথ্যসূত্র
---------

1. ↑  "প্রাগপুর ইউনিয়ন"। *pragpurup.kushtia.gov.bd*। সংগ্রহের তারিখ ২০১৯-১০-০৫।
2. ↑
3. ↑

| * দে
* স
কুষ্টিয়া সম্পর্কিত বিষয়সমূহ |
| --- |
| ইতিহাস | 
* কুষ্টিয়ার ইতিহাস
* নদিয়া জেলা
* যজ্ঞেশ্বর ইঞ্জিনিয়ারিং ওয়ার্কস (১৮৯৬)
* মোহিনী মিলস (১৯১৯)
* কুষ্টিয়ার যুদ্ধ

 |
| বিভিন্ন কর্তৃপক্ষ | 
* কুষ্টিয়া জেলা প্রশাসন
* কুষ্টিয়া জেলা পরিষদ
* সংসদীয় আসন
	+ ১
	+ ২
	+ ৩
	+ ৪
* বিলুপ্ত আসন
	+ ৫
	+ ৬
	+ ৭
	+ ৮

 |
| উপজেলা ও থানা | 
* কুমারখালী উপজেলা
* কুষ্টিয়া সদর উপজেলা
* খোকসা উপজেলা
* দৌলতপুর উপজেলা, কুষ্টিয়া
* ভেড়ামারা উপজেলা
* মিরপুর উপজেলা
* কুষ্টিয়া মডেল থানা
* ইসলামী বিশ্ববিদ্যালয় থানা

 |
| এলাকা ও বাজার | 
* ছেউড়িয়া
* মহিষকুন্ডি
* শিলাইদহ
* গোল্ডেন ভিলেজ
* বটতৈল

 |
| আকর্ষণ | 
* লালন শাহের মাজার
* শিলাইদহ কুঠিবাড়ি
* ঝাউদিয়া শাহী মসজিদ
* হার্ডিঞ্জ ব্রিজ
* লালন শাহ সেতু
* মীর মশাররফ হোসেনের বসতভিটা
* স্বস্তিপুর শাহী মসজিদ
* তেবাড়িয়া তিন গম্বুজ জামে মসজিদ
* বানিয়াকান্দী তিন গম্বুজ শাহী মসজিদ
* ইবি ক্যাম্পাস
	+ ইবি মসজিদ
	+ মৃত্যুঞ্জয়ী মুজিব
	+ শহীদ মিনার
	+ মফিজ লেক
	+ মুক্তবাংলা
	+ মুক্তির আহ্বান ও শ্বাশত মুজিব
	+ শহীদ স্মৃতিসৌধ

 |
| অর্থনীতি ও বানিজ্য | 
* কুষ্টিয়ার অর্থনীতি
* বিআরবি গ্রুপ
* নাসির গ্রুপ
* রশিদ গ্রুপ
* ফ্রেব্রিকস শিল্প

 |
| সড়ক ও পরিবহন | 
* কুষ্টিয়া-ঝিনাইদহ সড়ক
* রেলওয়ে
	+ কুমারখালী
	+ কুষ্টিয়া কোর্ট
	+ কুষ্টিয়া রেলওয়ে
	+ খোকশা
	+ চড়াইবিল
	+ জগতি
	+ পোড়াদহ
	+ ভেড়ামারা
	+ মিরপুর
	+ হালশা

 |
| শিক্ষা | 
* ইসলামী বিশ্ববিদ্যালয়
* রবীন্দ্র মৈত্রী বিশ্ববিদ্যালয়
* কুষ্টিয়া মেডিকেল কলেজ
* কুষ্টিয়া সরকারি কলেজ
* কুওয়াতুল ইসলাম কামিল মাদ্রাসা
* কুষ্টিয়া ইসলামিয়া কলেজ
* কুষ্টিয়া পলিটেকনিক ইন্সটিটিউট
* কুষ্টিয়া সরকারি সিটি কলেজ
* ভেড়ামারা মহিলা কলেজ
* ভেড়ামারা কলেজ
* কুষ্টিয়া জিলা স্কুল
* কুষ্টিয়া সরকারি বালিকা উচ্চ বিদ্যালয়
* দামুকদিয়া মাধ্যমিক বিদ্যালয়
* ভেড়ামারা পাইলট উচ্চ বিদ্যালয়
* মহিষকুন্ডি মাধ্যমিক বিদ্যালয়
* সবুজকলি মাধ্যমিক বিদ্যালয়

 |
| সংস্কৃতি ও খাদ্য | 
* লালনগীতি
* বাউল সঙ্গীত
* বাউল মতবাদ
* মুর্শিদি গান
* মারফতী গান
* খাদ্য
	+ তিলের খাজা
	+ কুলফি মালাই
	+ রসকদম্ব
	+ সাবিত্রী

 |
| সংগঠন ও প্রতিষ্ঠান | 
* ভেড়ামারা তাপ বিদ্যুৎ কেন্দ্র
* মা ভান্ডারী অটো রাইচ মিল
* হাস্কিং রাইস মিল
* কুষ্টিয়া চিনি কল লিমিটেড
* বৃহত্তর কুষ্টিয়া সংস্থা
* বৃহত্তর কুষ্টিয়া সমাজ

 |
| নদ-নদী | 
* কালীগঙ্গা নদী
* কুমার নদ
* গড়াই নদী
* মাথাভাঙ্গা নদী
* সিরাজপুর হাওর নদী
* হিশনা-ঝাঞ্চা নদী
* চাপাইগাছি-নান্দিয়ার বিল
* ডাকুয়া খাল নদী
* সাগরখালী নদী

 |
| অনন্য বিষয় | 
* কুষ্টিয়া স্টেডিয়াম
* গ্রাম বার্তা প্রকাশিকা

 |
| তালিকা নিবন্ধ | 
* কুষ্টিয়ার সুউচ্চ ভবনের তালিকা
* কুষ্টিয়া জেলার শিক্ষাপ্রতিষ্ঠানের তালিকা
* কুষ্টিয়ার ব্যক্তিদের তালিকা

 |
| 
* বিষয়শ্রেণী **বিষয়শ্রেণী**
* কমন্স পাতা **কমন্স**

 |